Karen Zoid kraai koning op Top-20Karlien van Jaarsveld maak vandeesweek haar toetrede tot die Maroela Media Afrikaanse Top-20 in die 13de plek met haar jongste enkelsnit, “Ruil jou vir my”. Die sangeres sê sy het eers getwyfel of sy dié enkelsnit wou opneem omdat sy so gelukkig getroud is, maar het besef dis nie almal se realiteit nie. Die liedjie is deur die Afrikaanse treffermaker Johan Oberholzer geskryf. “Ek dra die liedjie op, uit my hart, aan elkeen wat swaarkry in ŉ verhouding,” het Van Jaarsveld op Facebook geskryf. Karen Zoid, Early B en Neil Sandilands se “Toe die wêreld stil gaan staan” neem hierdie week die topposisie in. In vandeesweek se Maroela Media Afrikaanse Top-20 is daar drie snitte wat styg, nege wat daal en sewe wat onveranderd bly en ŉ splinternuwe enkelsnit wat die Top-20 betree.